La Falla Isaac Peral celebra una festa hawaiana
2025-07-24

La Falla Isaac Peral – Misser Domingo Mascó de Burjassot ha organitzat una festa hawaiana que tindrà lloc el dissabte 27 de juliol, enfront del casal de la Falla. La comissió d’Isaac Peral convida als veïns i veïnes a passar amb ells tot el dia, amb un programa d’activitats que començarà a les 10 del matí i es prolongarà fins a la nit.

Des de les 10h fins a les 14h, s’obrirà el parc aquàtic, on els xiquets podran començar el matí jugant i refrescant-se. També a les 10h, començarà el “Pot i Tapa”, perquè els presents puguen esmorzar i agafar forces per a la jornada.

A les 14:30h, tots aquells que s’hagen inscrit prèviament, podran gaudir d’un dinar i a partir de les 17:30h, començaran els jocs d’aigua, que conclouran amb un berenar.

A les 21:30h, els qui hagen realitzat la seua inscripció, es reuniran per a sopar hamburgueses, prendre’s un descans i carregar les piles per a la gran festa de l’espuma. El DJ Iván Granero serà l’encarregat de posar la banda sonora a la festa, una vetlada musical a la qual es podrà anar disfressat d’hawaià i que posarà el fermall a tot un dia de diversió.